《赵东台携酒过访诗以谢之》
明代·王渐逵

长夏散幽况，泛舟石桥西。好风亦如閒，相与来树间。

玄蝉送清亦，丹荔垂芳妍。况逢贤主人，契谊相懿敦。

绸缪款嘉宴，兼得承惠言。寒泉有馀洌，溽暑无蕴烦。

翛然游物表，我思穆以玄。愿得藉辉光，曲阿澹神诠。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。